Арлеанскі ўніверсітэт

Арлеанскі ўніверсітэт () — французская дзяржаўная вышэйшая навучальная ўстанова са статусам універсітэта з сядзібай у горадзе Арлеан.

 Агульная характарыстыка 
У 1230 годзе, калі на некаторы час дактары Парыжскага ўніверсітэта былі рассеяны па краіне, шэраг настаўнікаў і вучняў з Парыжа знайшлі прытулак у Арлеане. Святы Іў (1253—1303) вывучаў права ў Арлеане, а Папа Клімент V таксама вывучаў тут права і літаратуру. Папскай булай, апублікаванай у Ліёне 27 студзеня 1306 года, ён надзяліў Арлеанскую вучэльню тытулам і прывілеямі ўніверсітэта. Дванаццаць пазнейшых Папаў надалі новаму ўніверсітэту шмат прывілеяў. У XIV стагоддзі ў ім было ажно 5 тысяч студэнтаў з Францыі, Германіі, Латарынгіі, Бургундыі, Шампані, Пікардыі, Нармандыі і Шатландыі. Цяперашні ўніверсітэт быў заснаваны ў 1960-я гады пасля таго, як яго сярэднявечны ўніверсітэт быў закрыты падчас Вялікай французскай рэвалюцыі ў 1793 годзе і аб’яднаны з Французскім універсітэтам у 1808 годзе.

 Структура 
 Факультэт права, эканомікі і менеджменту
 Факультэт літаратуры, моў і гуманітарных навук
 Факультэт навукі і тэхнікі
 Дэпартамент хіміі
 Дэпартамент бізнесу і кіравання
 Дэпартамент машынабудавання і вытворчасці
 Дэпартамент цеплатэхнікі і энергетыкі
 Дэпартамент інфарматыкі
 Дэпартамент прамысловай лагістыкі і якасці арганізацыі
 Тэхналагічны інстытут у Арлеане
 Тэхналагічны інстытут у Буржы
 Тэхналагічны інстытут у Шартры
 Тэхналагічны інстытут у Шатару
 Арлеанская політэхнічная школа
 Нацыянальны вышэйшы інстытут навучання і адукацыі

 Спасылкі 

 Афіцыйная інтэрнэт-старонка ўстановы

Катэгорыя:Універсітэты Францыі
Катэгорыя:Арлеан